Mestské zastupiteľstvo v Košiciach uznesením č. 570/2008 na svojom XVIII. rokovaní dňa 11. septembra 2008 v súlade s § 2b a § 6 zákona SNR č. 369/1990 Zb. o obecnom zriadení v znení neskorších predpisov a podľa § 10 ods. 3 písm. a) zákona SNR č. 401/1990 Zb. o meste Košice v znení neskorších predpisov ustanovuje: 

Všeobecne záväzné nariadenie mesta Košice 
č. 105
o určení názvu ulíc „Polesná“, „Harmincova“, „Meškova“, „Benediktínska“, „Nad Belogradom“

§ 1
Predmet

     Týmto všeobecne záväzným nariadením sa určujú názvy nových ulíc „Polesná“, „Harmincova“, „Meškova“, „Benediktínska“, „Nad Belogradom“, ktoré vznikli na území mesta Košice v mestskej časti Košice - Krásna. Grafické vyobrazenie nových ulíc tvorí prílohu č. 1 tohto všeobecne záväzného nariadenia.

§ 2
Popis lokalizácie ulice Polesná

     Nová ulica sa nachádza v severozápadnej časti obce Krásna, napája sa na Smutnú ulicu 20 m za miestnym cintorínom, smeruje juhozápadozápadným smerom o dĺžke 275 m, kde končí ako slepá ulica. 

§ 3
Popis lokalizácie ulice Harmincova
   
     Nová ulica sa nachádza v severozápadnej časti obce Krásna, napája sa na Polesnú ulicu 86 m juhozápadozápadným smerom od križovania Polesnej a Smutnej ulice, smeruje juhovýchodným smerom o dĺžke 74 m, kde končí ako slepá ulica.

§ 4
Popis lokalizácie ulice Meškova

     Nová ulica sa nachádza v severozápadnej časti obce Krásna, napája sa na Polesnú ulicu 159 m juhozápadozápadným smerom od križovania Polesnej a Smutnej ulice, smeruje juhovýchodným smerom o dĺžke 134 m, tu sa zatáča doľava a smeruje východným smerom o dĺžke 60 m, kde končí ako slepá ulica.

§ 5
Popis lokalizácie ulice Benediktínska

     Nová ulica sa nachádza v severozápadnej časti obce Krásna, napája sa na Polesnú ulicu 252 m juhozápadozápadným smerom od križovania Polesnej a Smutnej ulice, smeruje juhovýchodným smerom o dĺžke 69 m, tu sa stáča doprava a pokračuje juhozápadným smerom, kde sa po 59 m zatáča doľava a smeruje 111 m 
- 2 -

juhovýchodným smerom, mierne sa stáča doľava, smeruje juhovýchodovýchodným smerom o dĺžke 113 m, tu sa rozdvojuje do dvoch smerov a to doľava na sever o dĺžke 56 m, kde sa končí ako slepá ulica a doprava na juh, kde sa po 30 m tiež končí ako slepá ulica.

§ 6
Popis lokalizácie ulice Nad Belogradom

     Nová ulica sa nachádza v severozápadnej časti obce Krásna, napája sa na Benediktínsku ulicu v mieste (v rozdvojení) nachádzajúcom sa 69 m juhovýchodne od križovania Benediktínskej a Polesnej ulice, smeruje juhovýchodovýchodným smerom o dĺžke 30 m, tu sa mierne stáča doprava a smeruje juhovýchodným smerom o dĺžke 97 m, kde končí ako slepá ulica.

§ 7 
Účinnosť

     Toto všeobecne záväzné nariadenie nadobúda účinnosť 15. dňom od zverejnenia na úradnej tabuli.

                                                                         Ing. František   K n a p í k 
                                                                            primátor mesta Košice

Zverejnené:	26.09.2008
Účinné:	11.10.2008